Vita:Ki vagy, doki?

message: Én nem néztem a sorozatot magyarul, de egy rajongói oldalon egyértelműen Idő Lordként utaltak rájuk. Másrészt szerintem, nem egy az "idő úrai" közül, hanem idő lord/idő úr (ez a faja elvileg). Javítsatok ki ha tévedek, és javítsátok a cikket, ha nem :) --Dami reci 2007. június 13., 21:44 (CEST)
replies: text: Töredelmesen bevallom, hogy csak elvétve láttam egy-két részt, de nekem az idő urai rémlik. Persze erre nem vennék mérget. ––Raziel 2007. június 13., 21:49 (CEST)

text: Kicsit izlés dolga. Angolul Time Lord. Amikor a 2005-ös évadot szinkronizálták, Idő Úr lett belőle. Nekem szimpatikusabb az Idő Lord. A "lord"-ot a magyar nyelv eléggé befogadta és közismert idegen szó lett belőle, nincs vele gond, és ha azt használjuk, hangulatilag jelzi, hogy nem egy közönséges Kovács úrról van szó, hanem valami kicsit másról. Persze engem befolyásol, hogy angolul régóta ismerem a sorozatot és mint ilyenkor általában, nagyon furcsa volt magyarul hallani.––Tgunda 2007. június 14., 11:30 (CEST)
Akkor szerintem maradjon az „Idő ura” változat, így közérthetőbb azoknak is akik esetleg csak egy epizódott láttak. ––Raziel 2007. június 14., 11:49 (CEST)
Igen, akkor maradjon Idő Úra, első előforduláskor zárójelben megadhatjuk, hogy Time Lord. Továbbra is figyeljünk arra, hogy ez fajmegjelőlés, szóval valószínüleg kisbetű, és ő nem egyike az idő úrai közül, hanem egy idő úr (ha jól értelmeztem a sorozatot). --Dami reci 2007. június 14., 13:58 (CEST)

text: Viszont csoportként vagy szervezetként is felfoghatók, akkor viszont nagybetű. ––Raziel 2007. június 14., 14:10 (CEST)
replies: text: :Szerintem egyelőre kezeljük őket fajként, bár az enwiki se konzisztens (az elején csoportként utal rájuk, de az infoboxban már faj, és később is utal rájuk fajként). Főleg, hogy alapból képes manipulálni az időt, így az idő úrság talán a fiziológiájának a része. --Dami reci 2007. június 14., 14:27 (CEST)
thread_title:  Idő Lord vagy Idő Úra? 

message: Én szerintem a 'Ki vagy, Doki' (eléggé béna) kifejezést csak konkrétan a Magyarországon is vetített sorozattal kapcsolatban kellene használni. Egyébként Doctor Who világa, Doctor Who könyvek, hangjátékok, Doctor Who fórum stb.    
––Tgunda 2007. június 14., 11:34 (CEST)
replies: text: Ha van magyar címe használjuk azt, és mivel az összes évadnak ugyanaz a címe, alkalmazható azokra is. Én személy szerint pártolom a magyar címeket, ha már egyszer vannak. Ezzel az erővel a szócikkek felét át lehetne nevezni az angol címre azzal az indokkal, hogy a rajongói közösségekben azt használják. ––Raziel 2007. június 14., 11:49 (CEST)
Szerintem nagyon rossz a magyar fordítása a címnek (valahogy gyerekessé teszi szerintem...), de ha már van, akkor a magyar címet kell használni mindenhol, kivéve, ahol magyarul is az angolt használták (volt egy könyv, ami Doctor Who - <valami> címen jelent meg). --Dami reci 2007. június 14., 13:55 (CEST)

text: Azért egy fokkal még mindig jobb mint a „Doktor Kicsoda” tűkörfordításban :-)) ––Raziel 2007. június 14., 13:58 (CEST)
replies: text: :Nehéz feladat a jó magyar cím, de simán hagyhatták volna angolul (nem lenne példanélküli). Főleg, hogy a helyzetekből a "Milyen Doktor" adódna, nem a kicsoda, vagy a "Doktor Ki?", mert a neve ismeretlen, meg persze a múltja is részben, de ezek a mélyebb szintek. --Dami reci 2007. június 14., 14:01 (CEST)
replies: text: ::Talán tréfás utalás akart lenni a Tapsi Hapsis beszólásra („Na mi van, doki?”), a „Milyen Doktor” meg címként nem igazán lenne eladható. Azt viszont máig nem értem, hogy az Űrszekerekből hogyan és miért lett Star Trek. ––Raziel 2007. június 14., 14:10 (CEST)
replies: text: :::Nem mondtam, hogy feltétlenül ez legyen a címe, csak azt, hogy szerintem erre utal az eredeti cím, és hogy az új cím marketing szempontból szerintem talán még árt is a sorozatnak. A Star Treket nem tudom miért nevezték át, az egy ötletes cím volt..--Dami reci 2007. június 14., 14:32 (CEST)
replies: text: ::::Az Űrszekerekből 1964-ben „lett” Star Trek, ugyanis ez egy amerikai sorozat, aminek ez volt a címe már jóval azelőtt, hogy valaki kitalálta az „űrszekereket”… Alensha 2011. április 21., 17:29 (CEST)
Az angol "Doctor Who" cím abból származik, hogy a Doktornak senki sem tudja az igazi nevét, ő is mindig csak Doktorként mutatkozik be, így az alábbi vagy hasonló párbeszéd szinte minden filmben elhangzik:
- And he is the Doctor.
- Doctor who?
- Ő pedig a Doktor.
- Doktor kicsoda?
A magyar "Ki vagy, doki" ezt a poént tökéletesen lelövi. Szerény véleményem továbbra is az, hogy nyilván magánál a filmnél meg kell említeni, hogy ez nálunk "Ki vagy, Doki" címmel futott, ez azonban egyáltalán nem jelenti azt, hogy egy tévécsatorna (szerintem) béna fordítását ezentúl mindenütt kötelező használni. Részemre a Star Trek mindig Star Trek marad és soha nem lesz "Űrszekerek". Az Alien mindig Alien lesz és nem "Nyolcadik utas, a halál". Aki ezt kiötlötte, nem gondolkozott azon el, hogy vajon a készítők miért nem adtak szintén ilyen zengzetes címet? Pedig Amerikában méginkább a marketing meg a pénz körül forog a világ. A magyar stílusú címadást inkább nem minősíteném, nem is ide való a tárgyalása.––Tgunda 2007. június 14., 20:15 (CEST)

text: Lehet fikázni a magyar címeket, de ha van hivatalos azt kell használni. Az Űrszekerek például még anno remek választás volt, maga Gene Roddenberry is egyszer maga nyilatkozta, hogy kénytelen volt az eredeti sorozatba western-szerű elemeket tenni, hogy el tudja adni az ötletet. Tehát találó volt a címadás. Az Alien cím, valljuk be, nem túl ötletes. Ezzel szemben azért a „Nyolcadik utas, a Halál” mérföldekkel ütősebb és kicsivel többet mond mint az, hogy „Idegen”. Felfogás kérdése és a kultúrális különbségeket is érdemes figyelembe venni. Például a „The Cat in the Hat” című filmnek meghagyhatod az angol címét, Magyarországon és Európában senkinek lövése se sincs, hogy eszik-e vagy isszák. Ha magyarul van legalább tudod, hogy be ne menj a moziba (A Macska - Le a kalappal!) ––Raziel 2007. június 14., 20:41 (CEST)
replies: text: :ú, ehhez nem tudok nem hozzászólni így négy év távlatából se (most vettem csak észre). Az „Űrszekerek” fordítást a magyar Star Trek-rajongók 99%-a utálja. Egy idő után már a tévécsatornák sem erőltették. Hülyén, parasztosan hangzik, azt nem is említve, hogy egyetlen nyamvadt szekér sincs az egész sorozatban, tekintve, hogy ez egy sci-fi. Az első mozifilm fordítása, a „Csillagösvény” már sokkal jobb (eredeti címe simán Star Trek: A film), benne van a westernszerűség is (Roddenberry a western-elemekkel nyilvánvalóan Amerika fehér kolonizációjára, egy ismeretlen világ felfedezésére utalt, nem arra, hogy békés tanyasi bácsikák szekéren fuvarozzák a szénát, mint A farm, ahol élünkben, a szekerezéssel viszont ezt sikerült visszaadni…) Alensha 2011. április 21., 17:29 (CEST)
Szerintem a magyar címet kell használni a szócikkben, de felvetetttem  a helyesírási kocsmafalon.
Én le szeretném zárni a vitát azzal, hogy a Knight Rider-nek nem adtak új magyar címet, mégis sikeres lett. Ezért ha egy tévésorozatnak a címét csak bénán lehet magyarra fordítani, ezért mindig az eredeti cím a nyerő. Plusz egyre több szót nem magyarul, hanem pl. angolul használnak errefelé. Logikailag azt tudom lekövetkeztetni, hogy a nyerő cím a Doctor Who, és nem a Ki vagy, Doki?.
Bbcjtd 98 vita 2013. december 10., 16:44 (CET)
Ennél sokkal egyszerűbb a kérdés. Van neki magyar címe, tehát azt kell használni, még ha nem is jó. A Knight Ridernek nincs magyar címe, illetve Magyarországon is így adták. Kábé olyan, mint a Csillagok háborúját sem erőltetjük vissza Star Warsra, pedig ez is elég gügye fordítás (sem szó szerint, sem jelentésben nem adja vissza az eredetit, ráadásul értelmetlen is, mert a csillagok nem szoktak háborúzni). – LApankuš 2013. december 10., 17:14 (CET)
Semmiféle írott vagy íratlan törvény nincs, hogy "azt kell használni". Pontosabban, ha egy magyar forgalmazó által lefordított, magyar címmel ellátott filmet te a saját mozidban vagy tévé csatornádon bemutatsz, akkor a forgalmazó által adott címet kell használni. De ez csak arra a filmre vonatkozik és csak a moziban, nem pedig az egész franchise-re, univerzumra, stb. Egyébként egy fórumon, honlapon, a saját irományodban, stb. azt a címet használhatod, amelyik tetszik. Nyilván célszerű egy filmnél, könyvnél, stb. az adott magyar címmel kezdeni például egy wiki lapot, de attól még nyugodtan lehet használni az eredetit is. Sőt, ha van eltérés, akkor illik az angol név után a szószerinti magyar fordítást is odatenni. Nem akarom itt a helyet pocsékolni, csak annyit még, hogy szerintem durva hiba, amikor egy külföldi író könyveinek, egy színész filmjeinek, egy zeneszerző operáinak a felsorolásakor csak a magyar cím szerepel (sajnos elég sok ilyen wiki cikk van), és ha valaki alaposabban utána akar nézni a nagyvilágban, akkor bogarászni kell, hogy hogy a fenébe is van az eredeti cím? tgunda vita 2021. december 4., 12:32 (CET)

text: Szerintem előbb tájékozódj a Wikipédia működéséről, aztán jelentsd ki bárminek a tagadását. Van itt mindenféle elnevezési irányelv és hasonlók, amik itt bizony megteremtik azt a szabályt, hogy a magyar forgalmazó által adott címet követjük. Ha ez nem tetszik, akkor először a szabályt kell módosítani, megteszed a megfelelő helyen erre a javaslatot, az érintettek-érdekeltek megbeszélik, és vagy módosítják, vagy nem. – LApankuš 2021. december 4., 14:18 (CET)
thread_title:  Doctor Who kontra Ki vagy, doki?

message: Is Doctor who or 'ki vagy, Doki?' ever broadcasted on Magyar televizio(MTV)?    USER:Falcon-eagle2007(Solyom-sos2007) Csutortok, JAN 2008. 5:59PM GMT/6:57 PM Magyarorszag.
replies: text: Hi! No it wasn't, it was actually broadcast on Hungarian channels Cool and Rtl Klub. Regards, – Dami reci 2008. január 10., 19:12 (CET)
thread_title:  Doctor who?, Magyarorszag Televizio?(Angol nyelven) 

message: Az ellenség és Az útitársak teljesen másolt szöveg, egy olyan oldalról ahol, az oldal szerkesztője külön felhívja a figyelmet arra, hogy a Wikipédiába nem szabad átmásolni anyagokat.--Stofi vita 2011. április 21., 15:12 (CEST)
thread_title:  Copy 

message: Kezd az oldal túl nagyra dagadni. Egy átfogó, lexikon jellegű ismertetésnek nem kellene túlságosan az apró részletekbe bonyolódnia, például a TARDIS, a szónikus csavarhozó vagy K-9 esetében. Röviden kéne csak leírni a lényeget és csak velük foglalkozó külön oldalokon belemenni a részletekbe. tgunda vita 2011. augusztus 31., 00:05 (CEST)
replies: text: A TARDIS-t áttettem külön szócikkbe, de szerintem a K-9 és a szónikus csavarhúzó nem elég hosszú még ahhoz, hogy külön lehessen azokat venni. Mindenesetre tényleg nem lenne rossz, ha ezek külön cikkben lennének, mert könnyű elveszni a részletekben. - Vargamate vita 2011. augusztus 31., 10:52 (CEST)
Ha hozzászólhatok ilyen elkésve: szerintem a cikk nagyon rossz szerkezetűvé bővült az évek alatt, áttekinthetetlen lett. Én az utóbbi tíz percben háromféle információt is kerestem benne (a legfontosabb a fekete-fehér korszak sorozatainak / évadainak epizódlistája), és egyszerűen nem találtam ilyen linket (és az nem ellenérv, hogy valahol benne van, ott ni, mert nem ez a bajom). Számos olyan lényegtelen részlet van a cikkben, amely nem a sorozatról mint fő tárgyról, mint filmalkotásról szól, hanem a folyamatos retconok és remake-ek miatt rendkívül nehezen összefoglalható cselekményről, vagy annak illetve az ezzel kapcsolatos dolgoknak (pl. szereplők, fajomk stb.) lényegtelen, külön cikkben tárgyalandó részleteiről.  Részletes elemzést és hibalistát nem tudok adni, de pl. a szonikus csavarhúzót vagy a slitheeneket valószínűleg említeni sem kellene ebben a cikkben.  ♥♥♥ GubbubuDeMinek? ✍  2018. július 13., 19:17 (CEST)
thread_title:  Felosztás, átszerkesztés 

message: A cikk a Doctor Who sorozat összefüggő történetszálait tartalmazza.
thread_title:  Törölt tartalom 

message: Történetszál időszaka, összefüggő epizódok címei                                                                  	Történetszál címe
8. évad                                                                                                           	A Mester
                                                                                                                  	
12. évad (The Ark in Space, The Sontaran Experiment, Genesis of the Daleks, Revenge of the Cybermen)              	Bárka az űrben
                                                                                                                  	
16. évad                                                                                                          	Az idő kulcsa
                                                                                                                  	
The Leisure Hive, Meglos, Full Circle, State of Decay, Warriors' Gate, The Keeper of Traken, és a Logopolis részek	Az E-Dimenzió
                                                                                                                  	
The Keeper of Traken, Logopolis, és a Castrovalva részek                                                          	Új kezdetek/A Mester visszatér
                                                                                                                  	
Mawdryn Undead, Terminus, és a Enlightenment részek                                                               	A Fekete Őrző
                                                                                                                  	
23. évad                                                                                                          	Egy Idő Lord tárgyalása
                                                                                                                  	
Dragonfire, Silver Nemesis, és a The Curse of Fenric részek                                                       	Fenric
thread_title: A klasszikus sorozat

message: Gonosz Farkas             	27.évad
                          	
Torchwood                 	28. évad
                          	
Mr. Saxon                 	29.évad
                          	
A Medúza Kaszkád          	30. évad
                          	
A négy koppanás           	30. évad különkiadások
                          	
Időrepedések              	31.évad
                          	
A Doktor halála           	32. évad
                          	
A nő, aki kétszer halt meg	33.évad
thread_title: Az új sorozat

message: Mit jelent az, hogy a videojátékok oldalnézetből játszhatóak végig? - Tündi vita 2015. december 13., 22:04 (CET)
Vsz. azt jelenti, hogy nem FPS-ek, azaz nem a karaktered szemeivel figyeled az eseményeket, hanem látod is a karaktered.  ♥♥♥ GubbubuDeMinek? ✍  2018. július 13., 19:20 (CEST)
thread_title:  Videojátékok 

message: Lehet vitázgatni, hogy Idő Lord vagy Idő Úr, Doctor Who vagy Ki vagy, Doki. Ettől még szomorú tény marad, hogy az oldalon hemzsegnek a helyesírási és mondattani hibák. ––Tgunda 2023. november 14., 17:55 (CEST)
thread_title:  Helyesírás